मुजफ्फरपुर रेपकांड पर तेजस्वी ने खुल कर विचार रखा. उन्होंने कहा कि मीडिया में इस मामले में जो रिपोर्टिंग की गयी, उसे आप देखें. इसे दबाने की कोशिश की गयी. बिहार से इस मुद्दे पर उचित रिपोर्टिंग नहीं की गयी. मैं यह नहीं कर रहा कि सभी पत्रकार ऐसे थे. कुछ लोगों ने ही अपनी ईमानदार कोशिश दिखाई. इसलिए भी हमने तय किया कि इस सच्चाई को हम लोगों तक ले जायेंगे. तेजस्वी से जब यह पूछा गया कि एक तरफ आप मीडिया के बड़े हिस्से पर आरोप लगाते हैं कि वे आपके दल को उचित जगह प्रेस में नहीं देते. दूसरी तरफ पत्रकार साथियों की यह शिकायत रहती है कि आपतक सम्पर्क करना कठिन होता है. आप तक पत्रकारों का एक्सेस अासान नहीं. इस सवाल के जवाब में तेजस्वी ने कहा कि हमारा प्रयास रहता है कि सभी पत्रकारों से बातचीत हो. पर हमें इसी 24 घंटे में सारे काम करने होते हैं. इसके बावजूद हम जब भी अपने कार्यालय में होते हैं तब सबके साथ अपनी बात शेयर करते हैं. लेकिन फिर भी अगर कुछ मीडियाकर्मियों की शिकायत है तो हम इसे ठीक करने का प्रयास करेंगे.